
	讛讗 讘专讘专讘讬 讜讛讗 讘讝讜讟专讬. 驻讬' 讘拽讜谞讟专住 专讘专讘讬 讘专讜讘讜 讝讜讟专讬 讻诪讜爪讬讗 专诪讜谉 讜拽砖讛 诇专''讬 讚讗讬谉 讝讜 砖讬注讜专 讜诪讛 拽专讬 专讘专讘讬 讜诪讛 拽专讬 讝讜讟专讬 诇讬讚注 讗讬讝讛 讛讜讗 讻诪讜爪讬讗 专诪讜谉 讜谞专讗讛 诇专''讬 讚讘专讘专讘讬 讻诪讜爪讬讗 专诪讜谉 讜讘讝讜讟专讬 砖诪讜爪讬讗 专诪讜谉 讛讜讗 讬讜转专 诪专讜讘 住讙讬 讘专讜讘 讜讛讗 讚拽讗诪专 注讚 砖转讬驻讞转 专讜讘讜 诇讗 拽讗讬 讗砖讬注讜专 讚诪讜爪讬讗 专诪讜谉 讗诇讗 讗砖讬注讜专 讚诪讜爪讬讗 讝讬转: 讜诇注谞讬谉 爪诪讬讚 驻转讬诇 注讚 砖讬驻讞转 专讜讘讜. 驻讬专砖 专砖''讬 讚讗讬谉 讟讜诪讗讛 谞讻谞住转 讚专讱 谞拽讘 讚讻诇 讻诇讬 驻转讜讞 讻转讬讘 讚讚专讱 驻转讞讜 谞讻谞住转 讜诇讗 讚专讱 谞拽讘 讜诪拽砖讬谞谉 讚转谞谉 讘驻''讬 讚诪住讻转 讻诇讬诐 (诪''. 讘) 讜讗诇讜 诪爪讬诇讬谉 讘爪诪讬讚 驻转讬诇 讻讜' 讜诪爪讬诇讬谉 讘讬谉 诪驻讬讛诐 讘讬谉 诪爪讬讚讬讛诐 诪砖诪注 讚爪专讬讱 砖讬讛讗 诪讜拽祝 爪诪讬讚 驻转讬诇 讻砖谞讬拽讘 诪爪讬讚讜 讜注讜讚 讚转谞谉 讘转专 讛讻讬 讜讘诪讛 诪拽讬驻讬谉 讘住讬讚 讜讘讞专住讬转 讻讜' 讜讘讻诇 讚讘专 砖讛讜讗 诪转诪专讞 讜讗讬谉 诪拽讬驻讬谉 诇讗 讘讘注抓 讜诇讗 讘注讜驻专转 诪驻谞讬 砖讛讜讗 驻转讬诇 讜讗讬谞讜 爪诪讬讚 诪砖诪注 讚讘谞拽讘 讻诇 砖讛讜讗 谞讻谞住转 . 讟讜诪讗讛 讜注讜讚 讚转谞谉 讛转诐 讜诪讬讬转讬 诇讛 讘讛讙讜讝诇 拽诪讗 (讘''拽 拽讛.) 讞讘讬转 砖谞讬拽讘讛 讜住转诪讜讛 砖诪专讬诐 讛爪讬诇讜讛 驻拽拽讛 讘讝诪讜专讛 注讚 砖讬诪专讞 诪谉 讛爪讚讚讬诐 讛讬讜 砖转讬诐 注讚 砖讬诪专讞 诪谉 讛爪讚讚讬谉 讜讘讬谉 讝诪讜专讛 诇讞讘讬专转讛 讜讗讜诪专 专''讬 讚讗讬谞诐 拽讜砖讬讜转 诇驻讬专讜砖 讛拽讜谞讟' 讚讜讚讗讬 讘驻转讞 谞讻谞住转 讟讜诪讗讛 讗驻讬诇讜 讚专讱 谞拽讘 拽讟谉 讜讘注讬谞谉 注讚 砖讬住转诐 诇讙诪专讬 讻诇 讛驻转讞 讜诇讛讻讬 爪专讬讱 诪讬专讜讞 讜讛讛讬讗 讚讘讬谉 诪驻讬讛诐 讘讬谉 诪爪讚讬讛谉 诇讗 诪讬讬专讬 砖谞讬拽讘讜 讻砖讘专 诪谉 讛爪讚 讗诇讗 谞注砖讛 诇爪讜专讱 驻转讞 讜讛讛讬讗 讚讛讙讜讝诇 讚讞讘讬转 砖谞讬拽讘讛 诪讬讬专讬 讻砖谞驻讞转讛 专讜讘讛 讗讜 讻诪讜爪讬讗 专诪讜谉 讚讞砖讬讘 讻驻转讞 讜讘注讬 住转讬诪讛 诪注诇讬讗 讜专讬讘''讗 讛拽砖讛 诪讛讗 讚转谞谉 讘诪住讻转 讻诇讬诐 (驻''讟 诪砖谞讛 讞) 谞拽讘 讛注砖讜讬 诇讗讜讻诇讬谉 砖讬注讜专谉 讻讝讬转讬诐 讛注砖讜讬 诇诪砖拽讬谉 砖讬注讜专谉 讻诪砖拽讬谉 讛注砖讜讬 诇讻讱 讜诇讻讱 诪讟讬诇讬谉 讗讜转讜 诇讞讜诪专讗 讘爪诪讬讚 驻转讬诇 讜讘讻讜谞住 诪砖拽讛 驻讬专讜砖 讻讬讜谉 砖注砖讜讬 诇诪砖拽讬诐 讜讗讜讻诇讬诐 讜讬砖 讘讜 谞拽讘 讻讜谞住 诪砖拽讛 讗讬谞讜 诪爪讬诇 讘爪诪讬讚 驻转讬诇 注诇 诪讛 砖讘转讜讻讜 讚讙讝专讜 讗讟讜 讛讛讜讗 讚诪讬讜讞讚 诇诪砖拽讬谉 诇讞讜讚讬讬讛讜 讜诇注谞讬谉 拽讘诇转 讟讜诪讗讛 讛讜讬 讻诇讬 讻讬讜谉 砖诪讬讜讞讚 诇讗讜讻诇讬谉 讜讘谞拽讘 讻讬 讛讗讬 谞讻谞住讛 讟讜诪讗讛 讜转讬专抓 专''讬 讚讛讗 讚讘注讬 讛讻讗 谞驻讞转 专讜讘讜 讗讜 讻诪讜爪讬讗 专诪讜谉 讛讬讬谞讜 讚讜拽讗 讘谞讬拽讘 讘诪拽讜诐 砖谞砖讗专 注讜讚 砖讬注讜专 讻诇讬 诪谉 讛谞拽讘 讜诇诪讟讛 讻砖讬注讜专 讛诪驻讜专砖 讘讛讛讬讗 讚诪讬讬转讬 讘讗诇讜 讟专讬驻讜转 (讞讜诇讬谉 谞讛.) 讗讘诇 谞讬拽讘 诇诪讟讛 讘诪拽讜诐 砖讗讬谉 谞砖讗专 诇诪讟讛 诪谉 讛谞拽讘 讻砖讬注讜专 讻诇讬 讛讜讬 砖讬注讜专 诇讗讜讻诇讬诐 讘讻讝讬转 讜诇诪砖拽讬谉 讘讻讜谞住 诪砖拽讛 讻讬 讛讛讜讗 讚诪住讻转 讻诇讬诐 (注 诪砖谞讛 讞) 讜专''转 诪驻专砖 讘砖诪注转讬谉 讛讻讬 注讚 砖讬驻讞转 专讜讘讜 诪讜注讬诇 爪诪讬讚 驻转讬诇 讗诐 讛谞拽讘讬诐 谞住转诪讬诐 讗讘诇 讘谞驻讞转 专讜讘讜 讗讜 讘诪讜爪讬讗 专诪讜谉 砖讜讘 讗讬谉 诪讜注诇转 住转讬诪讛 讗诇讗 讛讜讬 讻讗讜讻诇讬谉 砖讙讘诇谉 讘讟讬讟 砖讗讬谉 谞讬爪讜诇讬谉 讻讚讗诪专讬谞谉 讘专讬砖 讝讘讞讬诐 (讚祝 讙:) 讚讻讬讜谉 砖谞驻讞转 专讜讘讜 讘讟诇讜 诇讛讜 诪转讜专转 讻诇讬 讜讛讛讬讗 讚讞讘讬转 砖谞拽讘讛 讜住转诪讜讛 砖诪专讬诐 诪讬讬专讬 讘砖诇讗 谞驻讞转讛 讻砖讬注讜专 讜住转诪讜 砖诪专讬诐 讻诇 讛谞拽讘 讜讛讗 讚讘注讬 专讘讗 [讛转诐] (讘讘''拽 砖诐) (住转诐) 讗讙祝 讞爪讬讛 诪讛讜 讛''驻 讗讙祝 讞爪讬讛 讜住转诪讜讛 砖诪专讬诐 讞爪讬讛 诪讗讬 诪讬 讛讜讬 住转讬诪讛 诪注诇讬讗 讗讜 诇讗 讜诪讬讬转讬 诪驻拽拽讛 讘讝诪讜专讛 讚诇讗 讞砖讬讘讗 住转讬诪讛 讘诇讗 诪讬专讜讞 讘讬谉 讝诪讜专讛 诇讞讘讬专转讛 讛讻讗 谞诪讬 诇讗 讞砖讬讘讗 住转讬诪讛 讗讙祝 讞爪讬讛 讜住转诪讜讛 砖诪专讬诐 讞爪讬讛 讜诪砖谞讬 讛转诐 诇讗 拽讗讬 讛讻讗 拽讗讬: 驻诇讬讙讬 讘讛 转专讬 讗诪讜专讗讬. 驻讬' 讘拽讜谞讟专住 讚诇注谞讬谉 讛讻砖专 讝专注讬诐 驻诇讬讙讬 讜讗讜诪专 专''转 讚讘诪住讻转 注讜拽爪讬谉 (驻''讘 诪砖谞讛 讬) 转谞谉 讚讛讻砖专 讝专注讬诐 讻砖讜专砖 拽讟谉 讗诇讗 讗诪专 专''转 讚诇注谞讬谉 诪讜拽祝 爪诪讬讚 驻转讬诇 驻诇讬讙讬: 砖讬注讜专讜 讻诪讜爪讬讗 讝讬转讬诐 . 讜讗''转 诪转谞讬' 讛讬讗 讘诪住' 讻诇讬诐 (驻''讙 诪''讗) 讛注砖讜讬 诇讗讜讻诇讬谉 砖讬注讜专讜 讻讝讬转讬诐 讜讬''诇 讚讗讬爪讟专讬讱 诇讬讛 诇讗砖诪注讬谞谉 讚诇讗 诪讛谞讬 讘讛 讬讞讜讚 诇专诪讜谞讬诐 讜诇讗驻讜拽讬 诪讚专讘讗 讜诇讛讻讬 诪住讬讬诐 讘讛讜 诇驻专讜砖讛 讛专讬 讛谉 讻讻诇讬 讗讘谞讬诐 砖讛诐 讟讛讜专讬谉 讘讻诇 注谞讬谉: 诪转谞讬' 讛讝讜专拽. 讻讬爪讚 砖转讬 讙讝讜讝讟专讗讜转 讻讜'. 转讬诪讛 诇专讘讛 讚诪讜拽讬 驻诇讜讙转讗 讚专讘讬 注拽讬讘讗 讜专讘谞谉 (诇注讬诇 讚' 讚.) 讘拽诇讜讟讛 讜驻诇讬讙讬 诇诪讟讛 诪注砖专讛 诇讗 讗转讬 砖驻讬专 讻讬爪讚 讚讛讗 诇讗 拽讗讬 讗讚诇注讬诇 讚讛讻讗 讗讬讬专讬 讘讙讝讜讝讟专讗讜转 诇诪注诇讛 诪注砖专讛 讚讜诪讬讗 讚注讙诇讜转 讜讗驻讬诇讜 专' 注拽讬讘讗 谞诪讬 诪讜讚讛 讛转诐 讜诇诪讗谉 讚诪讜拽讬 驻诇讜讙转讬讬讛讜 诇诪注诇讛 诪注砖专讛 讗转讬 砖驻讬专 讜诪讬讛讜 讬砖 讘讬专讜砖诇诪讬 讗讬讻讗 讚转谞讬 讻讬爪讚 讜讗讬讻讗 讚诇讗 转谞讬 讻讬爪讚 讜诪驻专砖 讛转诐 讚讛讛讜讗 讗诪讜专讗 讚诪讜拽讬 驻诇讜讙转讗 诇诪注诇讛 诪注砖专讛 转谞讗 讻讬爪讚 讜讛讛讜讗 讚诪讜拽讬 诇讛 诇诪讟讛 诪注砖专讛 诇讗 转谞讬 讻讬爪讚.

讗诪专 专讘讛 讜诪讜讚讛 专' 砖诪注讜谉 讘诪专讗 诇讞驻讜专 讘讜 讜住"转 诇拽专讜转 讘讜 讚讗讬 诪驻讬拽 诇讛讜 讞讬讬讘 讜讚讬讬拽讬谞谉 讘讛 诪讗讬 讗爪讟专讬讱 专讘讛 诇讗 砖诪注讬谞谉 讛讗 诪诇转讗 讜讻讘专 驻砖讬讟讗 讚讗讬 讗诪专转 诪专讗 诇讞驻讜专 讘讛 讜住"转 诇拽专讜转 讘讜 诪诇讗讻讛 砖讗讬谞讛 爪专讬讻讛 诇讙讜驻讛 讛讬讗 讛讬讻讬 诪砖讻讞转 诇讛 诇专' 砖诪注讜谉 诪诇讗讻讛 砖讛讬讗 爪专讬讻讛 诇讙讜驻讛 讜诪讛讚专讬谞谉 诪讛讜 讚转讬诪讗 诇讬转 诇讬讛 诇专讘讬 砖诪注讜谉 诪砖爪"诇 注讚 讚讗讬讻讗 诇讙讜驻讛 讻讙讜谉 诪专 诇注砖讜转 诇讜 讟住 讜住"转 诇讛讙讬讛讜 拽诪"诇 专讘讗 讚诇讗 爪专讬讱 (讛讗讬 讻讜诇讛) [讻讛"讙] 讗诇讗 讗驻讬' 诪专 诇讞驻讜专 讘讜 讜住"转 诇拽专讜转 讘讜 诪讜讚讛 讘讜 专"砖 [讚讞讬讬讘] 讜讛讜爪讗转 讛诪转 讚拽讗 驻讟专 讘讛 专' 砖诪注讜谉 讚讜拽讗 诪拽专讘谉 讞讟讗转 讗讘诇 诪"诪 [诇讻转讞诇讛] (讛讻讬) 讗住讜专 讚拽讬讬"诇 讻诇 驻讟讜专讬 砖讘转 驻讟讜专 讗讘诇 讗住讜专 诇讘专 诪谉 讛谞讱 转诇转 讜诇讗 砖专讬 诇讻转讞诇讛 讗诇讗 讛讬讻讗 讚讻讘讜讚讜 诇讗驻讜拽讬 诪专讛"讬 诇专砖讜转 讛专讘讬诐 讗讜 诇注讬诇讜讬讛 诪专砖讜转 讛专讘讬诐 诇专讛"讬 (讗住讜专) [诪讜转专] 讻讚拽讗 诪驻专砖讬谞谉 诪注砖讛 讚讛讛讜讗 砖讻讘讗 讚砖讻讬讘 讘讚专讗 讞讚讗 讜拽讗诪专 诇讬讛 专讘 谞讞诪谉 讘专 讬爪讞拽 诇专讘 讬讜讞谞讬 讗讞讜讛 讚诪专 讘专讬讛 讚专讘谞讗 讛讗诇拽讬诐 讚注讬讬诇转 讘讬讛 讗转 讜讚专讬转 诇讬讛 讜拽讗 诪驻专砖 诇讗 转讬诪讗 讚讻专' 砖诪注讜谉 拽讗 讗诪讬谞讗 讜诇讗讜 讻专' 讬讛讜讚讛 讗诇讗 讗驻讬诇讜 诇专' 讬讛讜讚讛 讚讗诪专 诪诇讗讻讛 砖讗讬谞讛 爪专讬讻讛 诇讙讜驻讛 讞讬讬讘 注诇讬讛 讛讻讗 诇讻专诪诇讬' 拽讗诪讬谞' 讚诇讬转 讘讬讛 讞讬讜讘讗 讗注"讙 讚讗讬讻讗 讘砖讗专 诪讬诇讬 讗讬住讜专讗 [讚专讘谞谉] 诪专讛"讬 讗讜 诪专讛"专 诇讻专诪诇讬转 讛讻讗 砖讗谞讬 讘诪拽讜诐 讻讘讜讚 讛讘专讬讜转 砖讚讜讞讛 讗转 诇讗 转注砖讛 讜讛讗讬 诇"转 诇讗讜 讚诇讗 转住讜专 讻讚诪驻讜专砖 讘诪谞讞讜转 住讜祝 驻' 讛拽讜诪抓:
驻诇讜讙转讗 讚专"砖 讜专' 讬讛讜讚讛 讘讛讚讬讗 诇讗 讗砖讻讞谉 讛讬讻讗 驻诇讬讙讜 讗诇讗 诪讚讜拽讬讬讛讜 (讘诪转讻讜讬谉) [砖诪注讬谞谉 讛讻讗] 讚讗诪专讬谞谉 (诇拽诪谉 讘讛讗讜专讙) 讛拽讜专注 讘讞诪转讜 讜注诇 诪转讜 讜讻诇 讛诪拽诇拽诇讬谉 驻讟讜专 砖谞讬讬转 诪转讜 讞诪转讜 讗讞诪转讜 拽砖讬讗. 讞诪转讜 讗讞诪转讜 谞诪讬 诇讗 拽砖讬讗 讛讗 专讘讬 讬讛讜讚讛 讚讗诪专 诪诇讗讻讛 砖讗讬谞讛 爪专讬讻讛 诇讙讜驻讛 讞讬讬讘 注诇讬讛 讛讗 专' 砖诪注讜谉 讚讗诪专 诪诇讗讻讛 砖讗讬谞讛 爪专讬讻讛 诇讙讜驻讛 驻讟讜专 注诇讬讛 讜转讜讘 讛讗 讚转谞谉 (诇拽诪谉 拽讻讗) 讜注诇 注拽专讘 砖诇讗 转砖讜讱 讻讜' 讜讗诪专讬' 讗讬讻讗 讚诪转谞讬 诇讛 讗讛讗 讛爪讚 谞讞砖 讘砖讘转 讜诪转注住拽 砖诇讗 讬砖讻谞讜 驻讟讜专 讜讗诐 诇专驻讜讗讛 讞讬讬讘 诪讗谉 转谞讗 讗诪专 专讘 讬讛讜讚讛 讗"专 [专讘讬] 砖诪注讜谉 讛讬讗 讚讗诪专 诪诇讗讻' 砖讗讬谞讛 爪专讬讻讛 诇讙讜驻讛 驻讟讜专 注诇讬讛 讜讻谉 讗诪专 砖诪讜讗诇 讻诇 驻讟讜专讬 砖讘转 驻讟讜专 讗讘诇 讗住讜专 讘专 诪讛谞讬 转诇转 讚驻讟讜专 讜诪讜转专 讜讞讚讗 诪讬谞讬讬讛讜 讛爪讚 谞讞砖 讘砖讘转 讜诪诪讗讬 讚驻讟讜专 诪讜转专 讛讜讗 讚转谞谉 讜注诇 注拽专讘 砖诇讗 转砖讜讱 砖"诪 讻讬 驻诇讬讙讬 讘诪转谞讬转讬谉 讘诪诇讗讻讛 砖讗讬谞讛 爪专讬讻讛 诇讙讜驻讛 驻诇讬讙讬 讜拽砖讬讗 诇谉 讗讬 讛讻讬 拽砖讬讗 讚砖诪讜讗诇 [讗讚砖诪讜讗诇] 讚讗诪专 砖诪讜讗诇 讛讻讗 (讗') 讚驻讟讜专讜 [诪讜转专] 讜诪讜拽讬 诇讟注诪讬讛 诪讻讜驻讬谉 拽注专讛 注诇 讙讘讬 讛谞专 讗诇诪讗 砖诪讜讗诇 讘诪诇讗讻讛 砖讗讬谞讛 爪专讬讻讛 诇讙讜驻讛 讻专"砖 住"诇 讜讛讗 拽讬"诇 讚砖诪讜讗诇 讘诪诇讗讻讛 砖讗讬谞讛 爪专讬讻讛 诇讙讜驻讛 讻专' 讬讛讜讚讛 住"诇. 诪讬讛讜 [讗讬讻讗 诇诪讬诪专] 讛讬讻讗 讚讗讬转 讘讬讛 讛讬讝拽 诇专讘讬诐 讻讙讜谉 讙讞诇转 砖诇 诪转讻转 讜讻讙讜谉 注拽专讘 砖诇讗 转讬砖讜讱 讻讙讜谉 讛谞讬 讘诇讞讜讚 驻诇讬讙讬 砖诪讜讗诇 注诇 专' 讬讛讜讚讛 讗讘诇 讘诪诇讗讻讛 砖讗讬谞讛 爪专讬讻讛 诇讙讜驻讛 砖诪讜讗诇 讻专讘讬 讬讛讜讚讛 住"诇:
转谞谉 讛转诐 讘驻"讝 讚谞讙注讬诐 讛转讜诇砖 住讬诪谞讬 讟诪讗讛 讜讛讻讜讛 讗转 讛诪讞讬讛 注讜讘专 讘诇讗 转注砖讛 驻讬' 砖讬注专 诇讘谉 砖讛驻讱 讘砖讗转 讜讛讻讜讛 讗转 讛诪讞讬讛 诇讛注讘讬专讜 注讜讘专 讘诇讗 转注砖讛 注讬拽专讛 讛砖诪专 讘谞讙注 讛爪专注转 讗诇诪讗 讗诇 转注讘讬专讛讜 讘讬讚 讜讻讚专' 讗讘讬谉 讗"专 讗诇注讗 讻诇 诪拽讜诐 砖谞讗诪专 讛砖诪专 驻谉 讜讗诇 讗讬谞讜 [讗诇讗] 讘诇"转:
讗转诪专 讗诐 转诇砖 谞讬诪讗 讗讞转 砖诇砖 砖讬注专 诇讘谉 砖讛驻讱 讘讘讛专转 诪砖谞讬 谞讬诪讬谉 讚讘专讬 讛讻诇 讞讬讬讘 讗讞转 诪砖诇砖 专讘 谞讞诪谉 讗诪专 讞讬讬讘 讗讛谞讬 诪注砖讬讜 砖拽讬专讘 讚讗讜转讜 诇注讘讜专 专讘 砖砖转 讗诪专 驻讟讜专 讛砖转讗 诪讬讛讗 讛讗 讗讬转讬讛 诇讟诪讗讛 讜诇讗 注讘讬专讛 诇讗讬住讜专讛 讗诪专 专讘 砖砖转 诪谞讗 讗诪讬谞讗 诇讛 讚转谞谉 讛诪讜爪讬讗 讻讝讬转 诪谉 讛诪转 讞讬讬讘 讜讚讬讬拽讬谞谉 诪讬谞讛 讗诐 讛讜爪讬讗 讻讝讬转 讞讬讬讘 讛讗 讞爪讬 讻讝讬转 驻讟讜专 讜讛转谞讬讗 讛诪讜爪讬讗 讞爪讬 讻讝讬转 讞讬讬讘 讜诪砖谞讬 讗诪专 专讘 砖砖转 讛讗 讚转谞讬 讞爪讬 讻讝讬转 讞讬讬讘 讚讗驻讬拽 讞爪讬 讝讬转 诪谉 讻讝讬转 砖讻讘专 诪讬注讟 讛讟讜诪讗讛 讜诇驻讬讻讱 讞讬讬讘 讜讛讗 讚转谞讬 驻讟讜专 讚讗驻讬拽 讞爪讬 讝讬转 诪谉 讻讝讬转 讜诪讞爪讛 讚诇讗 讗讛谞讬 讛砖转讗 诪讬讚讬 讜讗注"驻 砖拽专讘 诪讬注讜讟 讛讟讜诪讗讛 讜专讘 谞讞诪谉 诪砖谞讬 讛讗 讚转谞讬 讞爪讬 讝讬转 驻讟讜专 讚讗驻拽讜讛 诪诪转 讙讚讜诇 讚讛讗讬 砖讬注讜专讗 诇讗 诪拽专讘 诪讬注讜讟讬 讟讜诪讗讛 讗讘诇 讞爪讬 讝讬转 诪讻讝讬转 讜诪讞爪讛 砖诪拽专讘 讛住专转 讛讟讜诪讗讛 讞讬讬讘 讜拽讬讬"诇 讻专讘 砖砖转 (讜讟驻讬 注讚讬祝):
讛谞讜讟诇 爪驻讜专谞讬讜 讝讜 讘讝讜 讗讜 讘砖讬谞讬讜 讗讜 讘讬讚讜 砖诇讗 讘讻诇讬 讜讻谉 砖注专讜 讜讻谉 砖驻诪讜 讜讻谉 讝拽谞讜 砖谞讜讟诇讜 讘砖讬谞讬讜 讗讜 讘讬讚讜 砖诇讗 讘讻诇讬 讘讬谉 诇注爪诪讜 讘讬谉 诇讞讘讬专讜 讗住讜专 诪砖讜诐 砖讘讜转 讗讘诇 讗诐 谞讟诇讜 讘讻诇讬 讻讙讜谉 讗讝诪诇 讗讜 讘讙讜住讟专 讞讬讬讘. 讜爪驻讜专谉 砖驻专砖 专讜讘讜 讜爪讬爪讬谉 砖驻讬专砖讜 专讜讘谉 讻诇驻讬 诇诪注诇讛 讜诪爪注专讜转 讗讜转讜 诪讜转专 诇谞讜讟诇谉 讘讬讚 讗讘诇 讘讻诇讬 讗住讜专 讜讗诐 诇讗 驻讬专砖 讞讬讬讘 注诇讬讛谉 讘讬讚 驻讟讜专 讗讘诇 讗住讜专 讘讻诇讬 讞讬讬讘 讞讟讗转. 转谞讗 讛谞讜讟诇 诪诇讗 驻讬 讛讝讜讙 讞讬讬讘 讜讻诪讛 诪诇讗 驻讬 讛讝讜讙 砖转讬诐 讜讻谉 诇拽专讞讛 砖转讬诐 (讘讗讻讛谞讜住) 讗讘诇 讛诪诇拽讟 砖注专 诇讘谉 诪转讜讱 砖讞讜专 讗驻讬诇讜 砖注专讛 讗讞转 讗住讜专 诪砖讜诐 诇讗 讬讛讬讛 讻诇讬 讙讘专 注诇 讗砖讛 讜讻谉 讛讙讜讚诇转 讜讻谉 讛驻讜拽住转 专' 讗诇注讝专 诪讞讬讬讘 讞讟讗转 讜讞讻"讗 诪砖讜诐 砖讘讜转 讜讗讜拽讬诪谞讗 讻讜讞诇转 诪砖讜诐 讻讜转讘转 讙讜讚诇转 讜驻讜拽住转 诪砖讜诐 讘讜谞讛:






专诪讘"谉

讜讛讗 讚讗诪专讬' 驻诇讬讙讬 讘讛 转专讬 讗诪讜专讗讬 讘诪注专讘讗 讞讚 讗诪专 讘诪讜爪讬讗 专诪讜谉. 驻专砖"讬 讝"诇 讘讛讻砖专 讝专注讬诐 驻诇讬讙讬, 讜讘转讜住' 讛拽砖讜 讜讛转谞谉 讘驻"讘 讚注讜拽爪讬谉 (诪"讬) 讙讘讬 讛讻砖专 讻诪讛 讛讜讗 砖讬注讜专讜 砖诇 谞拽讘 讻讚讬 砖讬爪讗 讘讜 砖讜专砖 拽讟谉 讜讛诐 驻讬专砖讜 诇注谞讬谉 爪诪讬讚 讜驻转讬诇 讜讘住转诐 讻诇讬 讜讗谞讬 转诪讛 讚住转诐 讻诇讬 讞专住 诇讗讜讻诇讬谉 讛讜讗 讜砖讬注讜专讜 (住转讜诐 讗讜 讬讜转专) [讻讝讬转讬诐 讗讜 讬讜转专] 讜砖讜专砖 拽讟谉 驻讞讜转 诪讬讻谉 讛讜讗, 讗诇讗 砖讬"诇 诇注谞讬谉 讛讻砖专 讝专注讬诐 诇专"砖 拽讗诪专讬谞谉 讚讗讬讛讜 诪讬拽诇 讘谞拽讘 讜讗驻讬' 讘讛讻砖专 讘注讬 讟驻讬:





专砖讘"讗

诇讗 拽砖讬讗 讛讗 讘专讘专讘讬 讛讗 讘讝讜讟专讬. 驻讬专砖 专砖"讬 讝"诇: 讘专讘专讘讬 讘专讜讘讜, 讘讝讜讟专讬 讻诪讜爪讬讗 专诪讜谉. 讜讻谉 诪砖诪注 诇讻讗讜专讛 诪讚讗诪专 专讘讗 谞拽讘 讻诪讜爪讬讗 专诪讜谉 讟讛讜专 诪讻诇讜诐, 讜讗诐 讛讜拽祝 讘爪诪讬讚 驻转讬诇 注讚 砖讬驻讞转 专讜讘讜, 讚讗诇诪讗 专讜讘讜 讬讜转专 诪诪讜爪讬讗 专诪讜谉. 讜讛拽砖讜 注诇讬讜 讘转讜住' 诪讚转谞谉 讘诪住讻转 讻诇讬诐 (讻诇讬诐 讘"拽 驻"讝, 讛"讜) 讞讘讬转 砖谞拽讘讛 讜住转诪讜讛 砖诪专讬诐 讛爪讬诇讛, 讜讛专讬 讞讘讬转 讻诇讬 讙讚讜诇 讛讜讗 讜讗诐 讛讜诇讻讬诐 讘讜 讗讞专 专讜讘讜 讛讬讗讱 讗驻砖专 诇砖诪专讬诐 诇住转讜诐 专讜讘讜, 讜讛讛讬讗 讙讘讬 爪诪讬讚 驻转讬诇 转谞讬谞谉 诇讛 讘诪住讻转 讻诇讬诐 驻专拽 讗诇讜 讻诇讬诐 诪爪讬诇讬谉 讘爪诪讬讚 驻转讬诇 (驻"讬, 诪"讗), 讜讘转讜住驻转讗 (驻"讬, 诪"讗) 拽转谞讬 注诇讛 专' 讬讛讜讚讛 讗讜诪专 讗讬谉 爪诪讬讚 驻转讬诇 诪讘驻谞讬诐, 讻讬爪讚 讞讘讬转 砖谞拽讘讛 讜住转诪讜讛 砖诪专讬诐 讗讬谞讛 诪爪诇转 讜讞讻诪讬诐 讗讜诪专讬诐 诪爪诇转. 注诇 讻谉 驻讬专砖讜 讘转讜住' 讘专讘专讘讬 讻诪讜爪讬讗 专诪讜谉 讘讝讜讟专讬 讘专讜讘, 讜讛讛讬讗 讘砖谞拽讘讛 讻诪讜爪讬讗 专诪讜谉, 讜讗驻砖专 诇砖诪专讬诐 诇住转讜诐 讻诪讜爪讬讗 专诪讜谉.
讜诇驻讬 讚讘专讬讛诐 谞专讗讛 诇驻专砖 讚讛讗 讚讗诪专 专讘讗 讜讘爪诪讬讚 驻转讬诇 注讚 砖讬驻讞转 专讜讘讜 诇讗讜 讗诪讜爪讬讗 专诪讜谉 讚住诇讬拽 诪讬谞讬讛 拽讗讬, 讗诇讗  诪诇转讗 讘讗谞驻讬 谞驻砖讛 拽讗诪专, 讻诇讜诪专: 讜讬砖 诪讚讛 讗讞专转 讘讻诇讬 讞专住 砖讗讬谞讛 诇讟讛专转 注爪诪讜 讗诇讗 诇讟讛专转 讻诇讬诐 砖讘转讜讻讜, 砖讗注"驻 砖谞讬拽讘 诪爪讬诇 讘爪诪讬讚 驻转讬诇 注讚 砖讬驻讞转 专讜讘讜, 讜诇注讜诇诐 讘讝讜讟专讬 讜讘驻讞讜转 诪诪讜爪讬讗 专诪讜谉, 讜诪砖讜诐 讚砖讬注讜专 专讜讘讜 讛讜讬 讚讬谞讗, 讜诪讜爪讬讗 专诪讜谉 讞讜诪专讗 诇讛讞诪讬专 注诇讬讜 讗驻讬诇讜 讘诪注讜讟讜, 诇驻讜诐 讻谉 谞拽讟 专讘讗 专讜讘讜 诪砖讜诐 讚讗讬讛讜 讚讬谞讗. 讜诪讬讛讜 诇注讬拽专 拽讜砖讬转 讛转讜住' 砖讛拽砖讜 诪诪转谞讬转讬谉 讚讞讘讬转 砖谞拽讘讛, 讻转讘 讛专诪讘"谉 讝"诇 讚讗讬谞讛 拽讜砖讬讗, 讚讞讘讬转 讻诇讬 讛注砖讜讬 诇诪砖拽讬谉 讛讜讗, 讜讻诇 讛注砖讜讬 诇诪砖拽讬谉 砖讬注讜专讜 讘讻讜谞住 诪砖拽讛 讘爪诪讬讚 驻转讬诇, 讜讻讚转谞谉 讘诪住' 讻诇讬诐 (驻"讟, 诪"讞) 谞拽讘 讛注砖讜讬 诇讗讜讻诇讬谉 砖讬注讜专讜 讘讝讬转讬诐, 讛注砖讜讬 诇诪砖拽讬诐 砖讬注讜专讜 讘诪砖拽讬谉, 讛注砖讜讬 诇讻讱 讜诇讻讱 诪讟讬诇讬谉 讗讜转讜 诇讞讜诪专讗 讘爪诪讬讚 驻转讬诇 讘讻讜谞住 诪砖拽讛.



驻诇讬讙讬 讘讛 转专讬 讗诪讜专讗讬 讘诪注专讘讗 讞讚 讗诪专 讻诪讜爪讬讗 专诪讜谉 讜讻讜'. 驻讬专砖 专砖"讬 讝"诇: 讚讘讛讻砖专 讝专注讬诐 驻诇讬讙讬. 讜讛拽砖讜 注诇讬讜 讘转讜住' 讚讛讗 讘讛讚讬讗 转谞谉 讘诪住讻转 注讜拽爪讬谉 (驻"讘, 诪"讬) 讙讘讬 讛讻砖专 讻诪讛 讛讜讗 砖讬注讜专讜 砖诇 谞拽讘 讻讚讬 砖讬讛讗 讘讜 砖讜专砖 拽讟谉. 讜讛诐 驻讬专砖讜 诇注谞讬谉 爪诪讬讚 驻转讬诇 讜讘住转诐 讻诇讬. 讜讛专诪讘"谉 讝"诇 讛拽砖讛 讚住转诐 讻诇讬 讞专住 诇讗讜讻诇讬谉 讛讜讗, 讜砖讬注讜专讜 讘讝讬转讬诐 讗讜 讬讜转专 讜砖讜专砖 拽讟谉 驻讞讜转 诪讻谉 讛讜讗. 讜驻讬专砖 讛讜讗 讝"诇 讚诇讛讻砖专 讝专注讬诐 讛讜讗, 讻讚讘专讬 专砖"讬 讝"诇, 讜诇专"砖 拽讗诪专讬 讚讗讬讛讜 诪讬拽诇 讘谞拽讘 讜讗驻讬诇讜 讛讻讬 讘讛讻砖专 讘注讬 讟驻讬. [讜诇讚讘专讬讜] 讗谞讬 转诪讬讛 讛讬讗讱 谞讞诇拽讜 住转诐 讗诪讜专讗讬 讗诇讬讘讗 讚专"砖 讚诇讬转 讛诇讻转讗 讻讜转讬讛. 讜诇讚讘专讬 讻讜诇诐 讗谞讬 转诪讬讛 讗诐 诇讛讻砖专 讝专注讬诐 讗讜 诇爪诪讬讚 驻转讬诇 讛讜讗, 诇诪讛 讛讻谞讬住讜 讚讘专讬 专讘讬 讝讬专讗 讘讗诪爪注, 讚诇诪注诇讛 讗讞专 讚讘专讬 专讘讗 讜专讘 讗住讬 讛讬讛 诇讜 诇讗诪专讛. 讜爪专讬讱 注讬讜谉.



诪转谞讬': 砖转讬 讙讝讜讝讟专讗讜转 讘专砖讜转 讛专讘讬诐 讝讜 讻谞讙讚 讝讜 讛诪讜砖讬讟 讜讛讝讜专拽 诪讝讜 诇讝讜 驻讟讜专. 讻诇讜诪专: 砖诇讗 讛讬转讛 讛讜砖讟讛 讻讝讜 讘诪砖讻谉.



砖转讬讛谉 讘讚讬讜讟讗 讗讞转 讛讝讜专拽 驻讟讜专 讜讛诪讜砖讬讟 讞讬讬讘 砖讻讱 讛讬转讛 注讘讜讚转 讛诇讜讬诐. 拽砖讬讗 诇讬 讜讛讗 讛讜砖讟转 拽专砖讬诐 注诇 讙讘讬 注讙诇讜转, 讻砖转讬 讚讬讜讟讜转 讘专砖讜转 讛专讘讬诐 讝讜 讻谞讙讚 讝讜 讛讬转讛, 砖讛专讬 讛注讙诇讜转 诇讗讜专讱 专砖讜转 讛专讘讬诐 讛讬讜, 讜专讞讘谉 诇专讜讞讘 讛专砖讜转 讜讗专讻谉 砖诇 拽专砖讬诐 讛谞转讜谞讬谉 注诇 专讜讞讘 讛注讙诇讜转 诇专讜讞讘 讛专砖讜转 讛讬讛, 讻讚讗诪专讬谞谉 讘讙诪专讗 砖诪讛谉 诇诪讚谞讜 专讜讞讘 专砖讜转 讛专讘讬诐 砖讛讜讗 砖砖 注砖专讛 讗诪讛, 讜讗诐 讻谉 注诇 讻专讞谞讜 诇专讜讞讘 专砖讜转 讛专讘讬诐 讛讬讜 诪讜砖讬讟讬谉 讛拽专砖讬诐, 讜讻讬讜谉 砖讻谉 讗讚专讘讛 诪讜砖讬讟 诪讝讜 诇讝讜 讻砖讛谉 讝讜 讻谞讙讚 讝讜 讘专砖讜转 讛专讘讬诐 诇讬讞讬讬讘 (讻专砖讜转 讛专讘讬诐) 砖讻谉 讛讬转讛 注讘讜讚转 讛诇讜讬诐, 讜讘砖砖转讬讛谉 讘讚讬讜讟讗 讗讞转 讻诇讜诪专: 诇讗讜专讱 专砖讜转 讛专讘讬诐 诇讬驻讟专 砖诇讗 讛讬转讛 注讘讜讚转 讛诇讜讬诐 讻谉.
注讚 砖专讗讬转讬 诇专讘谞讜 讛讗讬 讙讗讜谉 讝"诇 注谞讬谉 讬专讗讛 砖讗讬谉 讛讛拽驻讚讛 讻砖讛讙讝讜讝讟专讗讜转 诇专讜讞讘 讛专砖讜转 讗讜 诇讗专讻讜, 讗诇讗 讘砖砖转讬 讛讙讝讜讝讟专讗讜转 注砖讜讬讜转 诇注砖讜转 讚讬讜讟讗 讗讞转 讻注讙诇讜转 砖砖转讬讛谉 谞注砖讜转 讚讬讜讟讗 讗讞转, 讗讜 砖转讬 讚讬讜讟讜转 砖诇讗 讻注讙诇讜转 砖诇 诪讚讘专, 讜诪驻谞讬 砖讗讬谉 讚专讱 诇拽专讜转 专讛"专 讻砖诪讜砖讬讟 诪讝讜 诇讝讜 讘砖谞讬 爪讚讬 专讛"专 驻讟讜专, 讗讘诇 讻砖讛谉 诇讗讜专讱 讛专砖讜转 砖讚专讱 诇注砖讜转谉 诇讚讬讜讟讗 讗讞转 讞讬讬讘. 讜讝讛 诇砖讜谞讜: 砖转讬 讙讝讜讝讟专讗讜转 讝讜 讻谞讙讚 讝讜 讘专讛"专, 讙讝讜讝讟专讗 专讛"讬 讛讬讗, 讜讻砖砖转讬诐 讝讜 讻谞讙讚 讝讜 讘专讛"专 讜诪讜驻诇讙讜转 讝讜 诪讝讜 讜讗讬谞谉 讚讜诪讜转 诇讚讬讜讟讗 讗讞转, 讗诇讗 讝讜 专砖讜转 诇注爪诪讛 讜讛讬讗 专讛"讬 讜讝讜 专砖讜转 诇注爪诪讛 讜讛讬讗 专讛"讬 讜专讛"专 讘讬谞讬讛诐 诪讝讜 诇讝讜 讜讻讜', 讗讘诇 讗诐 讛讙讝讜讝讟专讗讜转 砖转讬讛谉 讛注讜诪讚讜转 讘专讛"专 诪讜讻谞讜转 诇讛讬讜转 讚讬讜讟讗 讗讞转 讜专砖讜转 讗讞讚, 讜讘讗讬讝讛 爪讚 砖诪专讻讬讘讬谉 谞住专 诪讝讜 诇讝讜 注诇 讙讘讬 专砖讜转 讛专讘讬诐 讻讚讬 诇讛讬讜转 砖转讬讛谉 讚讬讜讟讗 讗讞转 讜专砖讜转 讗讞讚, 讗诐 注砖讗谉 讻谉 诪讘注讜讚 讬讜诐 讛专讬 讛谉 讻专砖讜转 讗讞转 讜诪讜转专 诇讟诇讟诇 诪讝讜 诇讝讜 注诇 讙讘讬 讗讜转讜 讛谞住专 砖讛讜讗 诪转讜讞 诪讝讜 诇讝讜 注诇 讙讘讬 专砖讜转 讛专讘讬诐, 讻讚转谞谉 讛转诐 (注讬专讜讘讬谉 注讞, 讘) 诇注谞讬谉 讞专讬抓 砖讘讬谉 砖转讬 讞爪专讜转, 注诪讜拽 注砖专讛 讜专讞讘 讗专讘注讛 诪注专讘讬谉 砖谞讬诐 讜讗讬谉 诪注专讘讬谉 讗讞转, 讜转谞谉 注诇讛 谞转谉 注诇讬讛 谞住专 砖讛讜讗 专讞讘 讗专讘注讛 讟驻讞讬诐, 讜讻谉 砖谞讬 讙讝讜讝讟专讗讜转 讝讜 讻谞讙讚 讝讜, 诪注专讘讬谉 讗讞转 讜讗讬谉 诪注专讘讬谉 砖谞讬诐, 驻讞讜转 诪讻讗谉 诪注专讘讬谉 砖谞讬诐 讜讗讬谉 诪注专讘讬谉 讗讞讚, 讜讛讻讬 拽讗诪专 讘讘' 讙讝讜讝讟专讗讜转 讻讞专讬抓, 讗诐 谞转谉 注诇 砖谞讬 讛讙讝讜讝讟专讗讜转 谞住专 砖讛讜讗 专讞讘 讗专讘注讛, 讜讙讝讜讝讟专讗讜转 讙讘讛谉 注砖专讛 讛专讬 讛谉 讻专砖讜转 讗讞讚, 讜讗诐 讛谞住专讬诐 诪讜爪讘讬谉 讘讬谞讬讛谉 诪讘注讜讚 讬讜诐 讗诇讗 砖拽讚砖 讛讬讜诐 讜诇讗 讞讜讘专讜, 讗住讜专 诇讛讜砖讬讟 诪讝讜 诇讝讜 讜讘讬谉 讝讜诇转讜, 讜讗诐 讛讜砖讬讟 讞讬讬讘, 讻讬 讻讱 讛讬讜 讛注讙诇讜转 砖谞诪住专讜 讘诪讚讘专 诇诇讜讬诐. 砖转讬 注讙诇讜转 讝讜 讗讞专 讝讜 讘专砖讜转 讛专讘讬诐, 讜讛讬讜 诪讜转讞讬谉 拽专砖讬诐 讜诪爪讬讘讬谉 拽专砖 注诇 砖转讬 注讙诇讜转 专讗砖讜 讝讛 注诇 讝讜 讜专讗砖讜 讝讛 注诇 讝讜 讻谞住专 砖驻讬专砖谞讜 注谞讬谞讜 诇诪注诇讛, 讜讝讛讜 讛讬讜 砖转讬讛谉 讘讚讬讜讟讗 讗讞转 讛诪讜砖讬讟 诪讝讜 诇讝讜 讞讬讬讘, 讻讬 讻谉 讛讬讛 讚专讻谉 砖诇 诇讜讬诐 讘讞讜诇 砖讛讬讜 诪讜砖讬讟讬谉 讗转 讛拽专砖讬诐 诪讝讜 诇讝讜 讜讝讜 讛讬讗 诪诇讗讻转谉, 讜诇驻讬讻讱 讛注讜砖讛 讻谉 讘砖讘转 讞讬讬讘, 讗讘诇 诇讗 讛讬讜 讝讜专拽讬谉 讻讚讬 砖诇讗 诇谞讛讜讙 讘讝讬讜谉 讘拽专砖讬诐, 讜诇驻讬讻讱 讛讝讜专拽 诪讝讜 诇讝讜 驻讟讜专 讗讘诇 讗住讜专. 讜讛讝讛专讜 讘驻讬专讜砖 讝讜 讻讬 讘讟讜专讞 讙讚讜诇 谞讙诇讛 诇谞讜. 注"讻.





讛诪讗讬专讬

驻专拽 讗讞讚 注砖专 讘注讝专 讛爪讜专:



讛讝讜专拽 讜讻讜' 讻讘专 讘讬讗专谞讜 讘转讞诇转 讛诪住讻转讗 砖讗注"驻 砖讛拽讚讬诪讜 讘讛转讞诇转 讘讬讗讜专 讛讛讜爪讗讛 讘驻专拽 专讗砖讜谉 诇讛讬讜转讛 注讬拽专 讛诪诇讗讻讜转 讜讛讬讜转专 讗专讜讻转 讛讚讘专讬诐 砖讘讻诇诐 砖诪"诪 诇讗 讛转讘讗专讜 注谞讬谞讬讛 注诇 讛住讚专 讜讛驻住讬拽 讘注谞讬谞讬讛 讘拽爪转 驻专拽讬诐 讜讞讝专 诇讘讬讗讜专 讚讘专讬讛 讘驻专拽 讘讛诪讛 讜讗砖讛 讜讘驻专拽 讻诇诇 讙讚讜诇 讜讛诪讜爪讬讗 讜驻专拽 专' 注拽讬讘讗 讜讛诪爪谞讬注 讜讘讗 注讻砖讜 讝讛 讛驻专拽 诇讛砖诇讬诐 诪讛 砖讘讗 诪诪谞讛 讘讝讗转 讛诪住讻转讗 诇讘讗专 注谞讬谞讬 讛讝专讬拽讛 讜讛讛讜砖讟讛 砖讛诐 讘讻诇诇 讛讜爪讗讛 讜转讜诇讚讜转 砖诇讛 专拽 砖讬讘讗讜 讚讘专讬诐 诪驻讜讝专讬诐 诪诪谞讛 讘注谞讬谞讬 讟诇讟讜诇 讘拽爪转 讛驻专拽讬诐 讛讘讗讬诐 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇讞诪砖讛 讞诇拽讬诐 讛专讗砖讜谉 讘注谞讬谉 讝专讬拽讛 诪专砖讜转 诇专砖讜转 讜讝专讬拽讛 讘专砖讜转 讛专讘讬诐 讜讻谉 讛讜砖讟讛 讘专讛"专 注诇 讗讬讝讛 爪讚 讬转讞讬讬讘 讻讜诇讜 讜注诇 讗讬讝讛 爪讚 讬驻讟专 讘砖转讬讛诐 讜注诇 讗讬讝讛 爪讚 讬转讞讬讬讘 讘讗讞转 诪讛谉 讜讬驻讟专 讘讞讘专转讛 讜讛砖谞讬 诇讘讗专 讘注谞讬谉 拽爪转 诪拽讜诪讜转 讛谞拽专讗讬诐 专讛"讬 讻讙讜谉 讙讜讘讛 转诇 讗讜 讞专讬抓 讙讘讜讛 注砖专讛 讜专讞讘 讗专讘注讛 讗诐 诪讞讬爪讜转 诪砖诇讬诪讜转 诇砖讬注讜专 讝讛 讛砖诇讬砖讬 诇讘讗专 讘讜 讚讬谉 讝专讬拽讛 讘诪拽讜诐 驻讟讜专 专"诇 诇诪注诇讛 诪注砖专讛 讜讚讬谉 讝讜专拽 诇诪拽讜诐 讞讬讜讘 讜谞转讙诇讙诇 诇诪拽讜诐 砖讗讬谉 讘讜 讞讬讜讘 讗讜 诇诪拽讜诐 砖讗讬谉 讘讜 讞讬讜讘 讜谞转讙诇讙诇 诇诪拽讜诐 砖讬砖 讘讜 讞讬讜讘 注诇 讗讬讝讛 讞讬讬讘 讜注诇 讗讬讝讛 驻讟讜专 讛专讘讬注讬 诇讘讗专 讚讬谞讬 讝专讬拽讛 讘转讜讱 讛讬诐 讗讜 讛谞讛专 讜讝专讬拽讛 诪谉 讛讬诐 诇讬讘砖讛 讜诪谉 讛讬讘砖讛 诇讬诐 讜诪谉 讛讬诐 诇住驻讬谞讛 讜诪谉 讛住驻讬谞讛 诇讬诐 讜诪住驻讬谞讛 诇讞讘专转讛 讜注诇 讗讬讝讛 爪讚 诪讜转专 诇讟诇讟诇 诪讝讜 诇讝讜 讜注诇 讗讬讝讛 爪讚 讗住讜专 讛讞诪讬砖讬 诇讘讗专 砖讗讬谉 讞讬讜讘 讞讟讗转 讗诇讗 讘诪讬 砖转讞诇转讜 讜住讜驻讜 讘砖讙讙讛 讝讛讜 砖讜专砖 讛驻专拽 讚专讱 讻诇诇 讗诇讗 砖讬讘讗讜 讘讜 拽爪转 讚讘专讬诐 注诇 讬讚讬 讙诇讙讜诇 讻诪砖驻讟 住讜讙讬转 讛转诇诪讜讚 注诇 讛讚专讱 砖拽讚诐:



讛诪砖谞讛 讛专讗砖讜谞讛 讛讝讜专拽 诪专砖讜转 讛讬讞讬讚 诇专砖讜转 讛专讘讬诐 讗讜 诪专砖讜转 讛专讘讬诐 诇专砖讜转 讛讬讞讬讚 讞讬讬讘 诪专砖讜转 讛讬讞讬讚 诇专砖讜转 讛讬讞讬讚 讜专砖讜转 讛专讘讬诐 讘讗诪爪注 专' 注拽讬讘讗 诪讞讬讬讘 讜讞讻诪讬诐 驻讜讟专讬谉 讗诪专 讛专"诐 驻讬' 讚注 讻讬 专讛"专 诪讙讬注 注讚 注砖专讛 讟驻讞讬' 讜诇诪注诇讛 诪注砖专讛 讟驻讞讬' 讘专讛"专 讛讜讗 诪拽讜诐 驻讟讜专 讜讛诪讞诇拽转 讘讬谞讬讛诐 讛讜讗 讻讬 讛讝讜专拽 讚讘专 诪专讛"讬 诇专讛"讬 讜注讘专 注诇 专讛"专 专' 注拽讬讘讗 讗讜诪专 讻讬 讗诐 注讘专 讗讜转讜 讛讞驻抓 砖讝专拽 注诇 讗讜讬专 专讛"专 讘转讜讱 注砖专讛 砖讛讜讗 讻讗诇讜 谞讞 讜专讘谞谉 讗讬谞诐 讗讜诪专讬诐 讻谉 讗讘诇 讗诐 讝专拽 诇诪注诇讛 诪注砖专讛 讗驻讬' 专' 注拽讬讘讗 驻讜讟专 讜讛诇讻讛 讻讞讻诪讬诐:



讗诪专 讛诪讗讬专讬 讜讛诪砖谞讛 讛专讗砖讜谞讛 诪诪谞讜 转讬讜讞讚 诇讘讗专 注谞讬谞讬 讛讞诇拽 讛专讗砖讜谉 讜讛讜讗 砖讗诪专 讛讝讜专拽 诪专讛"讬 诇专讛"专 讗讜 诪专讛"专 诇专讛"讬 讞讬讬讘 砖讛讝专讬拽讛 转讜诇讚转 讛讛讜爪讗讛 讛讬讗 讜讗"讻 讻砖讝讜专拽 诪专讛"讬 诇专讛"专 讛专讬 讝讜 讛讜爪讗讛 讜诪专讛"专 诇专讛"讬 讛专讬 讝讜 讛讻谞住讛 讜诪"诪 讛讝专讬拽讛 诇讗 谞拽专讗转 讗讘 砖诇讗 诪爪讬谞讜 讝专讬拽讛 讘诪诇讗讻转 讛诪砖讻谉 讗诇讗 讛讜爪讗讛 讗讜 讛讜砖讟讛 讜诪"诪 讗讬谉 讛讛讜砖讟讛 谞诪谞讬转 讘讗讘 砖讛讜砖讟讛 诪讬谉 讛讜爪讗讛 讛讬讗 讻诪讜 砖讬转讘讗专 讜讛专讬 砖讜讘讟 讜诪讚拽讚拽 讻讬讜爪讗 讘讛 砖讛讬讜 讘诪砖讻谉 讜讗注驻"讻 讛诐 转讜诇讚讜转 诇诪讬住讱 讜讗讜专讙 讗讞专 砖讛诐 诪诪讬谞讛 诇讙诪专讬:



讝专拽 诪专砖讜转 讛讬讞讬讚 诇专砖讜转 讛讬讞讬讚 讜专讛"专 讘讗诪爪注 讜讛专讬 砖注讘专 讛讻诇讬 讛谞讝专拽 讚专讱 专讛"专 专' 注拽讬讘讗 诪讞讬讬讘 诪驻谞讬 砖讛讜讗 住讜讘专 拽诇讜讟讛 讻诪讬 砖讛讜谞讞讛 讚诪讬讗 讜讻砖谞拽诇讟 讛讻诇讬 讘讗讜讬专 专讛"专 讛专讬 讛讜讗 讻诪讬 砖讛讜谞讞 讜谞诪爪讗 注讜拽专 诪专讛"讬 讜诪谞讬讞 讘专讛"专 讜讞讬讬讘 讗讞专 砖谞拽诇讟 讘讗讜讬专 砖讘转讜讱 注砖专讛 砖讛讜讗 讗讜讬专 专讛"专 讜讞讻诪讬诐 驻讜讟专讬诐 讗驻讬' 讘转讜讱 讗讜讬专 注砖专讛 砖拽诇讜讟讛 讗讬谞讛 讻诪讬 砖讛讜谞讞讛 讜讗驻讬' 讘转讜讱 砖诇砖讛 诇讗专抓 讜讗讬谉 爪专讬讱 诇讜诪专 诇诪注诇讛 诪注砖专讛 砖讛讜讗 诪拽讜诐 驻讟讜专 讜讛讝讜专拽 讘讜 驻讟讜专 讗驻讬' 讛讜谞讞 砖诐 讗注"驻 砖讛诪讜爪讬讗 诇诪注诇讛 诪注砖专讛 讗讜 讛诪讜砖讬讟 诇诪注诇讛 诪注砖专讛 讞讬讬讘 讘讗诇讜 讞讬讜讘谉 诪驻谞讬 砖诪砖讗 讘谞讬 拽讛转 讻讱 讛讬讛 讘讛讜爪讗讛 讻诪讜 砖讛转讘讗专 讘驻专拽 讛诪爪谞讬注 讜讘讛讜砖讟讛 讻诪讜 砖讬转讘讗专 讘驻专拽 讝讛 讜讗讬谉 诇诪讚讬谉 讝讜专拽 诪诪讜砖讬讟 讜讛诇讻讛 讻讞讻诪讬诐 讜讗驻讬' 谞讞讛 讘讗讜讬专 讝讛 注诇 讙讘讬 讝讬讝 讛讜讗讬诇 讜诇讗 谞讞讛 注诇 诪拽讜诐 讗专讘注讛 讜诪"诪 讻诇 砖注讘专 讘驻讞讜转 诪砖诇砖讛 住诪讜讱 诇讗专抓 讜谞讞讛 注诇 讙讘讬 诪砖讛讜 讗注"驻 砖谞转讙诇讙诇 诇砖注转讜 讞讬讬讘 讜讻讘专 讛专讞讘谞讜 讘讘讬讗讜专讛 讘驻专拽 专讗砖讜谉:



诪砖谞讛 讻讬爪讚 讻爪爪专讬讜转 砖转讬诐 讝讜 讻谞讙讚 讝讜 讘专讛"专 讛诪讜砖讬讟 讛讝讜专拽 诪讝讜 诇讝讜 驻讟讜专 讛讬讜 砖转讬讛谉 讘讚讬讜讟讗 讗讞转 讛诪讜砖讬讟 讞讬讬讘 讜讛讝讜专拽 驻讟讜专 砖讻谉 讛讬转讛 注讘讜讚转 讛诇讜讬讬诐 砖转讬 注讙诇讜转 讝讜 讗讞专 讝讜 讘专讛"专 诪讜砖讬讟讬谉 讛拽专砖讬诐 诪讝讜 诇讝讜 讗讘诇 诇讗 讝讜专拽讬谉 讗诪专 讛专"诐 驻讬' 讻爪爪专讬讜转 讙讝讜讝讟专讗讜转 讜讛讜讗 讘谞讬谉 诪注爪讬诐 讬讜爪讗 诪讛讻讜转诇 讜诇讞讜抓 讘注诇讬讜转 注诇 专讛"专 讜注讜砖讬谉 讗讜转讜 讻讚讬 诇讛专讞讬讘 讛注诇讬讛 讜讛讬讜 讗讜转谉 讙讝讜讝讟专讗讜转 专讛"讬 讙诪讜专讛 讻讘专 讛拽讚诪谞讜 讝讻讬专转 诪爪专讬讛 讜讻砖讛讬转讛 讗讜转讛 讛讙讝讜讝讟专讗 讬讜爪讗讛 诇专讛"专 诪讝讛 讛爪讚 讜讙讝讜讝讟专讗 讗讞专转 诪爪讚 讗讞专 讬讛讬讛 专讛"专 讘讗诪爪注 讜专讛"讬 诪讻讗谉 讜专讛"讬 诪讻讗谉 讘讚讬讜讟讗 讗讞转 砖讛讬讜 砖转讬讛谉 讘砖讜讛 讘注诇讬讛 讗讞转 讛讗讞转 讗讞专 讞讘专转讛 讜专讛"专 讘讬谞讬讛谉 讻讝讗转 讛爪讜专讛 讛诪讜砖讬讟 讞讬讬讘 讻讬 讻谉 讛讬转讛 注讘讜讚转 讛诇讜讬讬诐 讻讗砖专 讬转讘讗专 讜讛讝讜专拽 驻讟讜专 讻诪讜 砖讗诪专讜 讞讻诪讬诐 讻讬 讝讜专拽 诪专讛"讬 诇专讛"讬 讜专讛"专 讘讗诪爪注 驻讟讜专 讜讛讚讬谉 讛讬讛 讙诐 讻谉 讘诪讜砖讬讟 诇讜诇讬 讻讬 砖讛讬讗 注讘讜讚讛 谞砖转诪砖讜 讘讛 讘诪砖讻谉 讜讻诇 讛诪诇讗讻讜转 诪诪砖讻谉 讙诪专讬谞谉 讜讚注 讻讬 讗诪专诐 讛诪讜砖讬讟 讞讬讬讘 讜讗驻讬' 诇诪注诇讛 诪注砖专讛 诇驻讬 砖讛诇讜讬讬诐 诇诪注诇讛 诪注砖专讛 讛讬讜 诪讜砖讬讟讬谉 讜讗讞"讻 讞讝专 诇讘讗专 讗讬讱 讛讬转讛 注讘讜讚转 讛诇讜讬讬诐 讜讗诪专 砖转讬 注讙诇讜转 讝讜 讗讞专 讝讜 诪讜砖讬讟讬谉 讗转 讛拽专砖讬诐 诪讝讜 诇讝讜 讻讬 讛注讙诇讜转 讛讬讜 谞讜砖讗讬谉 注诇讬讛诐 讛拽专砖讬诐 讜讻诇 讗讞转 诪讗诇讜 讛注讙诇讜转 讛讬讜 专讛"讬:



讗诪专 讛诪讗讬专讬 砖转讬 讙讝讜讝讟专讗讜转 讝讜 讻谞讙讚 讝讜 讘专讛"专 驻讬专讜砖 讙讝讜讝讟专讗讜转 讝讬讝讬谉 讛讬讜爪讗讬诐 诪谉 讛讻讜转诇讬诐 讜谞住专讬诐 诪讜谞讞讬诐 注诇讬讛诐 专讞讘讬诐 讜讛诐 专讛"讬 诪驻谞讬 砖讛诐 讘专讜讞讘 讗专讘注讛 讜讙讘讜讛 (讙') [讬'] 讜讗诪专 砖讗诐 讛讬转讛 讙讝讜讝讟专讗 讘爪讚 讝讛 砖诇 专讛"专 讜讙讝讜讝讟专讗 讗讞专转 讘爪讚 砖讻谞讙讚讛 讜专讛"专 讘讗诪爪注 讛讝讜专拽 讜讛诪讜砖讬讟 驻讟讜专 讜诇注谞讬谉 讝讜专拽 讘讗讛 诪砖谞讛 讝讜 诇讚注转 讞讻诪讬诐 砖拽诇讜讟讛 讗讬谞讛 讻诪讬 砖讛讜谞讞讛 讜讗祝 诇注谞讬谉 诪讜砖讬讟 驻讟讜专 砖讗注"驻 砖诪爪讬谞讜 讛讜砖讟讛 讘诪拽讚砖 讻诪讜 砖讛转讘讗专 诇讗 讛讬转讛 注"讚 讝讜 砖讛讜砖讟转 拽专砖讬诐 诪注讙诇讛 诇注讙诇讛 讜专讛"专 讘讗诪爪注 诇讗 诪注讙诇讛 诇注讙诇讛 砖讘爪讚讛 讛讬转讛 砖讬讛讗 专讞讘 专讛"专 诪驻住讬拽 讘谞转讬诐 讗诇讗 诪注讙诇讛 诇注讙诇讛 砖诇驻谞讬讛 讜讗讜专讱 专讛"专 讘谞转讬诐:



讜讬砖 砖讜讗诇讬诐 讜诪讛 注谞讬谉 砖谞讚拽讚拽 讘讗讬讝讛 讚专讱 讛讬转讛 讛讛讜砖讟讛 讜诪"诪 讛讛讜砖讟讛 讛讬转讛 砖诐 讬专讗讛 砖诪讗讞专 砖诪谉 讛讚讬谉 讛讬讛 诇谞讜 诇驻讟讜专 讗讞专 砖讛讜讗 诇诪注诇讛 诪注砖专讛 讜讗讬谉 讗谞讜 诪讞讬讬讘讬谉 讗诇讗 诪爪讚 砖讛讬讜 讘诪砖讻谉 讚讬讬谞讜 讗诐 诪讞讬讬讘讬谉 讗讜转讜 注诇 讛讚专讱 砖讛讬讛 讘诪砖讻谉 讜讗"转 诇驻讟专讜 诪讟注诐 砖谞讬诐 砖注砖讗讜讛 讛讜讗讬诇 讜讚专讱 讛诪诇讗讻讛 讘讻讱 砖讗讬 讗讬驻砖专 诇讛讜砖讟讛 讘诇讗 砖谞讬诐 讞讬讬讘讬诐 讜讻讱 讛讬讗 讘讬专讜砖诇诪讬 讜讬"诪 砖讛诪讜砖讬讟 转讞诇讛 讜诪讻谞讬住讛 诇注讙诇讛 讛讗讞专转 拽讜讚诐 砖讬讘讗 讞讘讬专讜 讜讬谞讬讞谞讛 注诇 拽专拽注 讛注讙诇讛 讛讜讗 讛讜讗 注拽专 讛注谞讬谉 讜讛讜讗 讞讬讬讘 讜讝讛讜 砖讗诪专 讞讬讬讘 讜诇讗 讗诪专 讞讬讬讘讬诐 讜诪注转讛 讝讜专拽 讜诪讜砖讬讟 讘讗诇讜 驻讟讜专 讗驻讬' 诇诪讟讛 诪注砖专讛 讜讻谉 讛诇讻讛:



讛讬讜 砖谞讬讛诐 讘讚讬讜讟讗 讗讞转 专"诇 讘注诇讬讬讛 讗讞转 讘讗讜专讱 专讛"专 讜讛讬讛 讗讜专讱 专讛"专 诪驻住讬拽 讘谞转讬诐 讛讝讜专拽 驻讟讜专 专"诇 讗驻讬' 讛讬讛 诇诪讟讛 诪注砖专讛 砖讛拽诇讜讟讛 讗讬谞讛 讻诪讬 砖讛讜谞讞讛 诇讚注转 讞讻诪讬诐 砖诇讚注转 专' 注拽讬讘讗 讻诇 砖讛讬讛 诇诪讟讛 诪注砖专讛 讞讬讬讘 讜讛诪讜砖讬讟 讞讬讬讘 讗祝 诇诪注诇讛 诪注砖专讛 砖讻讱 讛讬转讛 注讘讜讚转 讛诇讜讬诐 讘诪拽讚砖 砖砖转讬 注讙诇讜转 讛讬讜 讛讜诇讻讜转 讝讜 讗讞专 讝讜 讘专讛"专 讜诪讜砖讬讟讬谉 讗转 讛拽专砖讬诐 诪讝讜 诇讝讜 砖诇驻谞讬讛 讗讘诇 诇讗 讝讜专拽讬谉 砖诇讗 讛讬讜 讛拽专砖讬诐 讻讚讗讬 诇讝专拽谉 诪驻谞讬 讻讘讚讜转谉 讜讗祝 讛讜砖讟转谉 诇讗 讛讬转讛 诇讗讜转讛 砖讘爪讚讛 讗诇讗 诇讗讜转讛 砖诇驻谞讬讛 注诇 讛讚专讱 砖讻转讘谞讜 讜讻诪讜 砖讬转讘讗专 讘讙诪' 讘注"讛 讜讻诇 砖讗谞讜 驻讜讟专讬诐 讘讬谉 讘讝专讬拽讛 讘讬谉 讘讛讜砖讟讛 驻讟讜专 讗讘诇 讗住讜专 讜讬砖 爪讚讚讬谉 讘讝专讬拽讛 砖讛讜讗 驻讟讜专 [讜诪讜转专] 讜讘讙诪' 讬转讘讗专 讘注"讛 讜讛讜砖讟讛 注爪诪讛 砖讞讬讬讘谞讜 讬"诪 讛讟注诐 诪驻谞讬 砖讬讚讜 讘转专 讙讜驻讜 讙专讬专讛 讜讙讜驻讜 诇诪讟讛 诪注砖专讛 讗讘诇 讝讜专拽 讛讜诇讻讬谉 讗讞专 讛谞讝专拽 注讚 砖诇诪讚讜 诪讻讗谉 砖讗诐 讛讬讛 注讜诪讚 诇诪注诇讛 诪注砖专讛 讜讛讜砖讬讟 驻讟讜专 讜讗讬谉 讛讚讘专讬诐 谞专讗讬谉:



讝讛讜 讘讬讗讜专 讛诪砖谞讛 讜驻住拽 砖诇讛 注诇 讛讚专讱 砖讻转讘谞讜 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





诪讛专砖"讗 - 讞讬讚讜砖讬 讛诇讻讜转

讘讚"讛 讛讗 讘专讘专讘讬 讻讜' 讜讘讝讜讟专讬 砖诪讜爪讬讗 专讬诪讜谉 讛讜讗 讬讜转专 诪专讜讘 住讙讬 讘专讜讘 讻讜' 注讻"诇 讜诇讗 谞讬讞讗 诇讛讜 诇拽讬讬诐 驻讬专砖"讬 讚讘专讘专讘讬 砖讛专讜讘 讬讜转专 诪专讬诪讜谉 讘注讬 专讜讘讗 讗讘诇 讘讝讜讟专讬 砖讛专讬诪讜谉 讬讜转专 诪专讜讘 讘注讬 诪讜爪讬讗 专讬诪讜谉 讚诇讗 诪住转讘专 诇诪讬诪专 讛讻讬 讻讬讜谉 讚讘专讘专讘讬 讬驻住诇 讘专讜讘 诇诪讛 诇讗 讬驻住诇 讙诐 讛讝讜讟专讬 讘专讜讘 讜讻"砖 讛讜讗 砖讛专讬 讘谞驻讞转 专讜讘讜 讘专讘专讘讬 谞砖讗专 讬讜转专 诪谞驻讞转 专讜讘讜 讘讝讜讟专讬 讜讗诐 讛讙讚讜诇 讬驻住诇 讘专讜讘 讻"砖 讚讛拽讟谉 讬驻住诇 讜诇讗 转讘注讬 诪讜爪讬讗 专讬诪讜谉 讜讚讜"拽:


讘讚"讛 讜诇注谞讬谉 爪诪讬讚 讻讜' 讜讛讛讬讗 讚讛讙讜讝诇 讻讜' 诪讬讬专讬 讻砖谞驻讞转 专讜讘讜 讻讜' 讜讘注讬 住转讬诪讗 诪注诇讬讬转讗 讻讜' 注讻"诇 讛讱 讚讘讬谉 诪驻讬讛诐 讜讘讬谉 诪爪讬讚讬讛谉 讻讜' 谞诪讬 讛讜讬 诪爪讬 诇讗讜拽诪讬 讘讛讻讬 讗诇讗 讚谞讬讞讗 诇讛讜 诇讗讜拽诪讬 讘驻砖讬讟讜转 砖讛谞拽讘 拽讟谉 讗诇讗 砖讛讜讗 诇爪讜专讱 驻转讞 讜拽"诇:


讘讗"讚 讜专讬讘"讗 讛拽砖讛 讻讜' 讛注砖讜讬 诇诪砖拽讬谉 砖讬注讜专谉 讻诪砖拽讬谉 讻讜' 讜讘谞拽讘 讻讬 讛讗讬 谞讻谞住转 讛讟讜诪讗讛 讻讜' 注讻"诇 讜讘诇讗讜 讛讱 砖讬注讜专讗 讚拽讗诪专 讛讻讗 注讚 砖讬驻讞转 专讜讘讜 诇讗 转拽砖讬 诇讬讛 讛讱 讚砖讬注讜专谉 讘诪砖拽讬谉 讘讻讜谞住 诪砖拽讛 讗讛讱 讚讘讬谉 诪驻讬讛谉 讜讘讬谉 诪爪讬讚讬讛谉 讚诪砖诪注 讗驻讬诇讜 讘谞拽讘 拽讟谉 驻讞讜转 诪砖讬注讜专 讝讬转 诇讗讜讻诇讬谉 讜驻讞讜转 诪讻讜谞住 诪砖拽讛 诇诪砖拽讬谉 谞讻谞住转 讛讟讜诪讗讛 讚讗讬讻讗 诇讗讜拽诪讗 讛讱 讚讘讬谉 诪驻讬讛谉 讻讜' 讘谞讬拽讘 讻砖讬注讜专 诪讜爪讬讗 讝讬转 诇讗讜讻诇讬谉 讜讻砖讬注讜专 讛讻讜谞住 诪砖拽讛 诇诪砖拽讬谉 讚讘注讬 讘讛讜 住转讬诪讛 诪注诇讬讬转讗 讜讘驻讞讜转 诪砖讬注讜专谉 讜讚讗讬 讚诇讗 讘注讬 住转讬诪讛 讻诇诇 讜讻谉 爪"诇 诇驻讬专讜砖 专"转 砖讻转讘 讚讛讛讬讗 讚讞讘讬转 砖谞讬拽讘讛 讜住转诪讜讛 砖诪专讬诐 诪讬讬专讬 讻砖诇讗 谞驻讞转讛 讻砖讬注讜专 讜住转诪讜 砖诪专讬诐 讻诇 讛谞拽讘 注讻"诇 讛讗 讚拽讗诪专 讚诇讗 谞驻讞转讛 讻砖讬注讜专 讛讬讬谞讜 讚诇讗 谞驻讞转讛 讘专讜讘讗 诪讬讛讜 谞驻讞转讛 讻砖讬注讜专 诪讜爪讬讗 讝讬转 诇讗讜讻诇讬谉 讜砖讬注讜专 讻讜谞住 诪砖拽讛 诇诪砖拽讬谉 讜诇讻讱 讘注讬 住转讬诪转 讻诇 讛谞拽讘 讗讘诇 讘驻讞讜转 讗驻讬诇讜 诪讛讗讬 砖讬注讜专讗 讚诪讜爪讬讗 讝讬转 讜诪讻讜谞住 诪砖拽讬谉 诇讗 讘注讬 住转讬诪讛 讻诇诇 讜砖诇砖 诪讚讜转 讛谉 诇专"转 讘谞驻讞转 专讜讘讜 诇讗 讬讜注讬诇 住转讬诪讛 讜讘谞驻讞转 讻诪讜爪讬讗 讝讬转 讘注讬 住转讬诪讛 讜讘谞讬拽讘 驻讞讜转 诪讛谉 诇讗 讘注讬 住转讬诪讛 讻诇诇 讜讚讜"拽:





诪讛专"诐

讘诪转谞讬' 讛讬讜 砖转讬讛谉 讘讚讬讜讟讗 讗讞转 讛讝讜专拽 驻讟讜专 讜讛诪讜砖讬讟 讞讬讬讘 砖讻讱 讛讬转讛 注讘讜讚转 讛诇讜讬诐 讜讻讜' 讻爪"诇:


讘专砖"讬 讚"讛 驻讟讜专 讜讻讜' 砖诇讗 讛讬转讛 注讘讜讚转 讛诇讜讬诐 讻讱 讜讻讜' 讗诇讗 诇注讙诇讛 砖诇驻谞讬讛 砖讗专讘注 注讙诇讜转 讛讬讜 讜讻讜' 讻爪"诇:


讚"讛 讜讛诪讜砖讬讟 讞讬讬讘 讻讜' 讜诪驻专砖 讜讗讝讬诇 讻讬爪讚 诪爪讬谞讜 讜讻讜' 讻爪"诇:





讞讻诪转 砖诇诪讛

讙诪' 讗诪专 讗讘讬讬 讜讗讬 讗讬转诪专 诇讛讗 讚专"讝 讻讜' 讻爪"诇:


转讜住' 讘讚"讛 讜专诪讬谞讛讜 专"砖 讻讜' 讜专"讬 驻讬' 讚讛讻讬 驻专讬讱 讻讜'. 谞"讘 讜讛谞专讗讛 讘注讬谞讬 讚讛"拽 诪讚拽转谞讬 专"砖 驻讜讟专 讘讝讛 讜讘讝讛 讜诇讗 拽转谞讬 专讘讬 砖诪注讜谉 驻讜讟专 讗祝 讘谞拽讜讘 讗诇诪讗 讚讛讻讬 拽讗诪专 驻讜讟专 讘讝讛 讻诪讜 讘讝讛 讻诇讜诪专 砖讗讬谉 砖讜诐 爪讚 诇讞诇拽 讘讬谉 谞拽讜讘 诇砖讗讬谞讜 谞拽讜讘 讻讬 讛讻诇 讗讞讚 讛讜讗 讜专诪讬谞讛讜 讻讜' 讗诇诪讗 讚诪讞诇拽 讘讬谉 谞拽讜讘 诇砖讗讬谞讜 谞拽讜讘 讻讙讜谉 诇注谞讬谉 讝专注讬诐 讜诪砖谞讬 诇注讜诇诐 砖讜讬谉 讛谉 诇讻诇 诪讬诇讬 讜诪讻讞 住讘专讗 讗讬谉 诇讞诇拽 讘讬谞讬讛诐 诇砖讜诐 讚讘专 讗诐 诇讗 讘讝专注讬诐 讚讙诇讬 拽专讗 讜讚讜"拽:


专砖"讬 讘讚"讛 砖讗讬谉 讗讜诪专讬诐 讻讜' 讞住讬谉 注诇讬讜 讜诪砖讜诐 谞拽讘 讻讜' 讻爪"诇:


转讜住' 讘讚"讛 讛讗 讘专讘专讘讬 讻讜' 讜拽砖讛 诇专"讬 讚讗讬谉 讝讛 砖讬注讜专 诪讛 拽专讜讬 专讘专讘讬 讻讜' 诇讬讚注 讗讬讝讛 讛讜讗 讻诪讜爪讬讗 讻讜' 讻爪"诇:


讘讚"讛 诇注谞讬谉 讻讜' 讻讬 讛讗讬 讗讬讱 谞讻谞住转 讻讜' 讻爪"诇:


讘讗"讚 讜住转诪讜 砖诪专讬诐 讻诇 讛谞拽讘 讻讜'. 谞"讘 讚讗讬 诇讗讜 讻诇 讛谞拽讘 讗"讻 谞讻谞住讛 讛讟讜诪讗讛 讘谞拽讘 拽讟谉 讗驻讬' 讘讻讜谞住 诪砖拽讛 讜拽"诇:


讘讗"讚 讚讘注讬 专讘讗 住转诐 讗讙祝 讞爪讬讛 诪讛讜 讻讜' 讻爪"诇:





专砖"砖

注讬讬谉 讘讛专注"讘 砖讞砖讘 讘驻讬' 专讛"讬 诪讘讜讗讜转 砖讬砖 诇讛诐 讙' 讻转诇讬谉 讜诇讞讬 讘专讜讞 专讘讬注讬转. 讜讛讜住讬祝 讛转讜讬"讟 注诇讬讜 讜讻谉 拽讜专讛 讻讜'. 讜转诪讬讛谞讬 讛诇讗 讛讜讗 谞讗诪谉 讘讬转 讛专"讘 讜讗讬讱 砖讻讞 讚注转讜 讘驻"讗 讚注讬专讜讘讬谉 (诪"讘) 讚诪讘讜讬 砖讬砖 诇讜 砖诇砖 诪讞讬爪讜转 讜拽讜专讛 讗讬谞讜 讻专讛"讬 (讜讛讬讗 砖讬讟转 讛专诪讘"诐) 专拽 讚讬谞讜 讻诪拽讜诐 驻讟讜专. 讜讛讗 讚诇讗 讞砖讬讘 诇讬讛 讘转讜讱 诪拽"驻 诪砖讜诐 讚专讘谞谉 砖讜讜讬谞讛讜 讻专讛"讬 诇注谞讬谉 砖讗讬谉 诪讟诇讟诇讬谉 诪转讜讻讜 诇专"讛 讗讜 讗讬驻讻讗. [讜讻砖讗讬谉 诇讜 讛讻砖专 讻诇诇 讘专讜讞 专讘讬注讬转 讛讜讗 讘讻诇诇 讜讛讻专诪诇讬转 讚讞砖讬讘 砖诐 讜讻谉 谞讻诇诇 讘讜 讛诪讚讘专 讘讝讛"讝] .



讜诪讛 砖讞砖讘 讛专注"讘 讛诪讚讘专讜转 讘讻诇诇 专讛"专 讜讘讙诪' 诪住拽讬谞谉 诇注讬诇 () 讚讘讝讛"讝 讗讬谉 讚讬谞谉 讻专"讛. 谞诪砖讱 讘讝讛 讗讞专 砖讬讟转 讛专诪讘"诐. 讜讻讘专 转诪讛 注诇讬讜 讛讛"诪 讘驻讬"讚 讛"讗 讜注"砖 讘讻"诪. 讜诪"砖 注讜讚 讜诪拽讜诐 砖讗讬谉 讘讜 讚注"讚 讻讜' 讛讜讗 诪"驻 讗驻讬' 拽讜爪讬诐 讻讜' 诇"讚 讘诇砖讜谞讜 讚注讬' 讘讙诪' (讚祝 讝) 讚讛专讘讜转讗 讛讜讗 讚讗祝 讘讚讬讚讛讜 讘注讬谞谉 讙讘讜讛 讙' 讜诇讗驻讜拽讬 诪诪"讚 讚讗讬谞讛讜 讗驻讬诇讜 驻讞讜转 诪讙讜讘讛 讙' 讛讜讜讬讬谉 诪"驻:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜诇注谞讬谉 爪诪讬讚 驻转讬诇. 讜诪拽砖讬' 讚转谞谉 驻"讬 讚诪住' 讻诇讬诐 注' 转讬"讟 专驻"讛 讚讗讛诇讜转:


讚"讛 驻诇讬讙讬 讘讛 讻讜' 讚诇注谞讬谉 讛讻砖专 讝专注讬诐 驻诇讬讙讬. 注讬' 讝讘讞讬诐 爪讚 注"讘 转讚"讛 诇"砖 讘住讛"讚 爪讛 注"讗:





讞讬讚讜砖讬 专讘讬 注拽讬讘讗 讗讬讙专

诪转谞讬' 讛诪讜砖讬讟 (诪专讛"讬 诇专讛"讬 讜拽爪转 讗讜专讱 专讛"专 讘讗诪爪注) 讞讬讬讘, 讜讛讝讜专拽 驻讟讜专.
砖诪爪讬谞讜 诪讜砖讬讟 讻讬讜爪讗 讘讛 诇诪注诇讛 诪注砖专讛 讘诪砖讻谉, 诪讬讛讜 诪讜砖讬讟 诇诪讟讛 诪讬' 讬"诇 讚驻讟讜专, 讚诇讗 诪爪讬谞讜 诪讜砖讬讟 诇诪讟讛 诪讬' 讘诪砖讻谉.
讜讘转讜住' 专讬砖 驻"拽 讚诪住讻转讬谉 (讚祝 讚' 注"讗 讚"讛 讗讘诇 诇诪注诇讛), 讻转讘讜 诇讛讜讻讬讞 讚诪讜砖讬讟 讞讬讬讘 诇诪讟讛 诪讬' 诪讚拽讗诪专 讚专注"拽 讚驻诇讬讙 讜诪讞讬讬讘 讘讝讜专拽, 讛讬讬谞讜 诇诪讟讛 诪讬' 讜诪讟注诐 拽诇讜讟讛 讗讘诇 诇诪注诇讛 诪讬' 讚"讛 驻讟讜专, 讚诇讗 讬诇驻讬谞谉 讝讜专拽 诪诪讜砖讬讟, 讜诪讚诇讗 拽讗诪专 讗讘诇 诇诪注诇讛 诪讬' 讚"讛 讞讬讬讘 讚讬诇驻讬谞谉 讝讜专拽 诪诪讜砖讬讟, 诪讜讻讞 讚诪讜砖讬讟 诇诪讟讛 诪讬' 讞讬讬讘, 讜诪砖"讛 诇讗 讛讜诪"诇 讛讻讬, 讚讗"讻 讘讝讜专拽 诇诪讟讛 诪讬' 诇诪讛 驻讟讜专 诇专讘谞谉, 谞讬诇祝 讝讜专拽 诇诪讟讛 诪诪讜砖讬讟 诇诪讟讛.
讜诇讬 讗讬谉 讝讜 讛讜讻讞讛, 讚讛讗 讗诐 谞转驻讜住 讚诇诪讟讛 诪讬' 讞讬讬讘 讘诪讜砖讬讟 注"讻 爪"诇 讗祝 讚拽讬讬"诇 讻专讘谞谉 讚讝讜专拽 诪诪讜砖讬讟 诇讗 讬诇驻讬谞谉 讚讘注讬 讚诪讬 诇讬', 诪"诪 诇诪讟讛 诪讬' 诪诇诪注诇讛 诪讬' 讬诇驻讬谞谉, 讚讚诪讬 讬讜转专 讝讛 诇讝讛, 诪讚诪讬谞谉 讝讜专拽 诇诪讜砖讬讟, 讜讗"讻 诇讗 讛讜诪"诇 讚讝讜专拽 诇诪注诇讛 诪讬' 诇讚讘专讬 讛讻诇 讞讬讬讘 讚讬诇驻讬谞谉 讝讜专拽 诪诪讜砖讬讟, 讚讗"讻 讚讝讜专拽 诪诪讜砖讬讟 讬诇驻讬谞谉, 讻砖"讻 讚诇诪讟讛 诪诇诪注诇讛 讬诇驻讬谞谉, 讜讻讬讜谉 讚讝讜专拽 诇诪注诇讛 诪讬' 讞讬讬讘, 讗诪讗讬 驻讟讜专 诇诪讟讛 诪讬', 讗讘诇 诇诪讛 讚拽讬讬"诇 讚诇讗 讬诇驻讬谞谉 讝讜专拽 诪诪讜砖讬讟, 讬"诇 讚讛"讛 谞诪讬 讚诇讗 讬诇驻讬谞谉 诇诪讟讛 诪诇诪注诇讛, 讜讛讜讻讞讜转 讛转讜住' 爪专讬讱 转诇诪讜讚 讙讚讜诇 砖诪讘讬讗 诇讬讚讬 讛讘谞讛:


讘诪转谞讬' 诪专讛"讬 诇专讛"讬 讜专讛"专 讘讗诪爪注 专注"拽 诪讞讬讬讘, (讚拽住讘专 专注"拽 讚诇讗 讘注讬 讛谞讞讛 注诇 诪拽讜诐 讚' 注诇 讚').
讘专讬砖 诪住讻转讬谉 (讚祝 讚') 诪拽砖讛 讘讙诪专讗 讜讚诇诪讗 讛谞讞讛 讛讜讗 讚诇讗 讘注讬, 讛讗 注拽讬专讛 讘注讬, 讜驻讬专砖"讬 讝"诇 讚讚讬讬拽 诪讚诇讗 诪讞讬讬讘 专注"拽 砖转讬诐 讗' 诪砖讜诐 讛讻谞住讛, 讜讗' 诪砖讜诐 讛讜爪讗讛, 诪讜讻讞 讚讘注讬 专注"拽 注拽讬专讛 诪诪拽讜诐 讚'.
讜拽砖讛 诇讬 注诇 驻讬专砖"讬 讚诇诪讗 讛讗 讚诇讗 诪讞讬讬讘 砖转讬诐 诪砖讜诐 讚诇讗 诪讞讬讬讘 讗转讜诇讚讛 讘诪拽讜诐 讗讘, 讜讬"诇 讚诇拽诪谉 讘住诪讜讱 (讚祝 爪讝 专讬砖 注"讘) 诪拽砖讛 讘讙诪专讗 诇诪讬诪专讗 讚诪讞讬讬讘 专"讬 (诪讚诪讞讬讬讘 砖转讬诐 诪专讛"讬 诇专讛"讬 讜专讛"专 讘讗诪爪注), 讗转讜诇讚讛 讘诪拽讜诐 讗讘, 讜讛拽砖讛 砖诐 讛专"专 驻讜专转 (讘转讜住' 讚"讛 诇诪讬诪专讗) 诪谞"诇 讚诪讞讬讬讘 讗转讜诇讚讛 讘诪拽讜诐 讗讘 讚诇诪讗 讛讗 讚诪讞讬讬讘 砖转讬诐, 讛讜讗 讻砖谞讜讚注 诇讜, 讜讞讝专 讜谞讜讚注 诇讜, 讜转讬专抓 讛专"讬 讚讗"讻 诇讗 讛讬' 专"讬 诪砖诪讬注谞讜 砖讜诐 讞讬讚讜砖 讚讞讬讬讘 砖转讬诐, 讜拽砖讬' 诇讬, 讛讗 诪"诪 讬砖 讞讬讚讜砖 讚讞讬讬讘 砖转讬诐, 讚诪讬谞讬' 讬讚注讬谞谉 讚住讘专 专"讬 讚讗驻讬诇讜 注拽讬专讛 诇讗 讘注讬 诪诪拽讜诐 讚', 讜讬"诇 讚诇拽"诪, 讚讛讗 讗诪专讬谞谉 诇讗 诪讞讬讬讘 专讘讬 讗诇讗 讘专讛"讬 诪拽讜专讛, 讚讻诪讗谉 讚诪诇讬讗 讚诪讬, 讜讘讝讛 讗讬谉 讞讬诇讜拽 讘讬谉 讛谞讞讛 诇注拽讬专讛, 讜诇驻"讝 砖驻讬专 驻讬专砖"讬 讝"诇 讚诪讜讻讞 诪讚诇讗 拽转谞讬 专注"拽 诪讞讬讬讘 砖转讬诐, 讛讬讬谞讜 讗祝 讗诐 讗讬谞讜 诪讞讬讬讘 讗转讜诇讚讛 讘诪拽讜诐 讗讘, 诪"诪 诪砖讻讞转 讚讞讬讬讘 讘' 讘谞讜讚注 讜讞讝专 讜谞讜讚注, 讜讬讛讬' 讞讬讚讜砖 讚讗驻讬诇讜 注拽讬专讛 诇讗 讘注讬 诪诪拽讜诐 讚', 讗注"讻 讚讘讗诪转 注拽讬专讛 讘注讬.
诪讬讛讜 讘转讜住' 诇注讬诇 砖诐 讚讞讜 驻讬专砖"讬 诪讻讞 拽讜砖讬' 讝讜, (讗讘"讛 注讬' 诇讗讗诪"讜 谞讬' 讘讻转讘讬讜 讞诇拽 讗'):





驻谞讬 讬讛讜砖注

讛讝讜专拽 驻专拽 讬讗


讘诪砖谞讛 讛讝讜专拽 诪专讛"讬 诇专讛"专 讜讻讜' 讛讬讜 砖转讬讛谉 讘讚讬讜讟讗 讗讞转 讛讝讜专拽 驻讟讜专 讜讛诪讜砖讬讟 讞讬讬讘 砖讻讱 讛讬转讛 注讘讜讚转 讛诇讜讬诐. 诪砖诪注 诪讻讜诇讛 住讜讙讬讗 讚诇拽诪谉 讜诪驻专砖"讬 讜转讜住' 讚砖诪注转讬谉 讜诇注讬诇 讘驻"拽 讚祝 讚' 讚诇注谞讬谉 讝讜专拽 讜诪讜砖讬讟 诇诪注诇讛 诪注砖专讛 讗讬讬专讬 讜讻讘专 讻转讘转讬 诇注讬诇 讘驻"拽 讜讘驻专拽 讛诪爪谞讬注 讚祝 爪"讚 讚诇讻讗讜专讛 讬砖 诇转诪讜讛 讻讬讜谉 讚诇诪注诇讛 诪讬' 驻砖讬讟讗 诇谉 讟讜讘讗 讚诪拽讜诐 驻讟讜专 讛讜讗 讗"讻 诪讗讬 诪讛谞讬 讛讗讬 讟注诪讗 讚拽讗诪专 砖讻讱 讛讬转讛 注讘讜讚转 讛诇讜讬诐 讜诪砖"讛 诪讞讬讬讘 诪砖讜诐 讚讛讜讬 讘注讘讜讚转 讛诪砖讻谉 讚讗讟讜 诪讬 诇讗 讗砖讻讞谉 谞诪讬 讘诪砖讻谉 注谞讬谉 讛讜爪讗讛 讜讝专讬拽讛 诪专砖讜转 讛讬讞讬讚 诇专砖讜转 讛讬讞讬讚 讗讞专 讗讜 诇讻专诪诇讬转 讗讜 诇诪拽讜诐 驻讟讜专 讜讻讛"讙 讘诪注讘讬专 讗驻"讛 驻讟讜专 讻讬讜谉 讚诇讗 讛讜讬 诪诇讗讻讛 讻诇诇 讘注谞讬谉 讝讛 讜讗"讻 讛"谞 讚讻讜讜转讬讛 讜讻转讘转讬 砖诐 诇讬讬砖讘 讚砖讗谞讬 讛讻讗 讘诪讜砖讬讟 讻讬讜谉 讚诇讗 讗砖讻讞谉 讘注讘讜讚转 讛诇讜讬诐 讘讘谞讬 诪专专讬 砖讛讬讗 诪注讘讜讚转 诪砖讗 诪诇讗讻讛 讗讞专转 讻"讗 诪诇讗讻转 讛讜砖讟转 讛拽专砖讬诐 诪注讙诇讛 诇讘讚 讗诇诪讗 讚讛讜砖讟讛 诪讬拽专讬 诪诇讗讻讛 诪砖讜诐 讛讻讬 转讜 诇讬讻讗 诇讞诇拽 讘讬谉 诇诪讟讛 诪讬' 讗讜 诇诪注诇讛 诪讬' 讚诇讗 讚诪讬 诇诪讜爪讬讗 讜诪注讘讬专 讚讗诪专讬谞谉 讚诇诪注诇讛 诪讬' 诪拽讜诐 驻讟讜专 讛讜讗 诪砖讜诐 讚注讬拽专 转砖诪讬砖讬 讗讚诐 讘专讛"专 讘讛讜爪讗讛 讜讛注讘专讛 讗讬谞讜 讗诇讗 诇诪讟讛 诪讬' 讻砖诪讜爪讬讗讜 讘讬讚讬讜 讗讜 讘转讜讱 讞讬拽讜 诪讛 砖讗"讻 诇注谞讬谉 讛讜砖讟讛 讛讜讬 讗讬驻讻讗 讚注讬拽专 讛讜砖讟讛 讛讬讬谞讜 诪诪拽讜诐 谞诪讜讱 诇讙讘讜讛 讗讜 讗讬驻讻讗 讜诪砖讜诐 讚讛讜讬 谞诪讬 讘诪砖讻谉 诪砖"讛 讞讬讬讘 讻谉 谞"诇 讜注讬' 诪"砖 转讜住' 讘讝讛 讘驻"拽 讚祝 讚' 讘讚"讛 讜专"注 住讘专 讜讘讞讬讚讜砖讬谞讜 砖诐 讜注讬讬谉 注讜讚 诇拽诪谉 讘讚祝 讛住诪讜讱 讘讛讗 讚讘注讗 专讘讛 讜讚讜"拽:

